​ສຫ​ລ​ ວ່າ ຕົນຈະ​ “ບໍ່​ອະ​ນຸ​ຍາດ” ​ໃຫ້​ອີ​ຣ່ານ ພັດ​ທະ​ນາ​ ອາ​ວຸດ​ນິວ​ເຄ​ລຍ ​
ຖະ​ແຫລງ​ການ​ສະ​ບັບ​ນຶ່ງ ຂອງ​ທຳ​ນຽບ​​ຂາວ ທີ່ນຳ​ອອກ​ເຜີຍ​ແຜ່ ​​ກ່ອນ​ໜ້ານັ້ນ ໄດ້​ກ່າວ​ຢ້ຳ ​ເຖິງ​ທ່າ​ທີ ຂອງ​ສະ​ຫະ​ລັດ ທີ່​ຈະ​ “ບໍ່​ອະ​ນຸ​ຍາດ” ​ໃຫ້​ອີ​ຣ່ານ ພັດ​ທະ​ນາ​ອາ​ວຸດ​ນິວ​ເຄ​ລຍ​​.
ປະທານາທິບໍດີສະຫະລັດ, ທ່ານ ດໍໂນລ ທຣຳ ກ່າວໃນວັນຈັນວານນີ້ວ່າ ທ່ານຄິດວ່າ ອີຣ່ານກຳລັງ “ຫຼິ້ນກັບໄຟ” ຫລັງຈາກປະເທດດັ່ງກ່າວ ໄດ້ປະກາດວ່າ ຕົນເກັບສະສົມທາດຢູເຣນຽມ ທີ່ມີແສນຍານຸພາບຕ່ຳຢູ່ໃນຄັງຫລາຍເກີນຂີດກຳນົດໄວ້ ຊຶ່ງເປັນສ່ວນນຶ່ງຂອງຂໍ້ຕົກລົງສາກົນ ທີ່ວາງຂໍ້ຈຳກັດ ແກ່ໂຄງການນິວເຄລຍຂອງປະເທດດັ່ງກ່າວ “ພວກເຂົາຮູ້ວ່າຕົນເອງກຳລັງເຮັດຫຍັງ ພວກເຂົາຮູ້ວ່າພວກເຂົາກຳລັງຫລິ້ນກັບຫຍັງ,” ນັ້ນຄືຄຳເວົ້າຂອງທ່ານທຣຳ ທີ່ກ່າວຕໍ່ພວກນັກຂ່າວຢູ່ທີ່ທຳນຽບຂາວ ຖະແຫລງການສະບັບນຶ່ງຂອງທຳນຽບຂາວທີ່ນຳອອກເຜີຍແຜ່ກ່ອນໜ້ານັ້ນ ໄດ້ກ່າວຢ້ຳເຖິງທ່າທີຂອງສະຫະລັດທີ່ຈະ “ບໍ່ອະນຸຍາດ” ໃຫ້ອີຣ່ານພັດທະນາອາວຸດນິວເຄລຍໄດ້ ຖະແຫລງການສະບັບນັ້ນ ຍັງເວົ້າອີກວ່າ ອີຣ່ານ ຄວນປະຕິບັດຕາມ ມາດຕະຖານ ທີ່ບໍ່ໃຫ້ກັ່ນທາດຢູເຣນຽມເກີນຂີດຈຳ ແລະເວົ້າວ່າ ລັດຖະບານຂອງທ່ານ ທຣຳ ຈະສືບຕໍ່ທຳການປຸກລະດົມໃຫ້ກົດດັນອີຣ່ານ “ຈົນກວ່າຜູ້ນຳຂອງປະເທດ ນັ້ນຈະປ່ຽນແປງການກະທຳຂອງຕົນ " ທ່ານ ໂມຮຳມາດ ຈາວາດ ຊາຣິຟ (Mohammad Javad Zarif) ລັດຖະມົນຕີກະຊວງການຕ່າງປະເທດອີຣ່ານ ກ່າວຕໍ່ອົງການຂ່າວ ISNA ທີ່ເປັນອົງການຂ່າວເຄິ່ງທາງການ ຂອງອີຣ່ານວ່າ ອີຣ່ານ "ໄດ້ກາຍຂີດຈຳກັດທີ່ຕັ້ງໄວ້ 300 ກິໂລກຣາມ" ສຳລັບການເກັບສະສົມທາດຢູເຣນຽມທີ່ກັ່ນແລ້ວ ໃນລະດັບທີ່ສູງເຖິງ 3 67 ເປີເຊັນ ອົງການພະລັງງານປະລາມະນູສາກົນຂອງສະຫະປະຊາຊາດ ທີ່ມີບົດບາດໃນການຕິດຕາມເບິ່ງວ່າ ອີຣ່ານປະຕິບັດສອດຄ່ອງກັບຂໍ້ຕົກລົງນິວເຄລຍຫລືບໍ່ນັ້ນ ໄດ້ຢືນຢັນໃນວັນຈັນວານນີ້ວ່າ ອີຣ່ານມີທາດຢູເຣນຽມກາຍຂີດຈຳກັດທີ່ລະບຸໄວ້ໃນຂໍ້ຕົກລົງ ທ່ານ ຊາຣິຟ (Zarif) ໃຫ້ເຫດຜົນວ່າ ການກະທຳດັ່ງກ່າວບໍ່ໄດ້ລະເມີດຕໍ່ຂໍ້ຕົກລົງນັ້ນແຕ່ຢ່າງໃດ ເພາະວ່າຂໍ້ຕົກລົງນັ້ນ ມີຂໍ້ກຳນົດທີ່ອະນຸຍາດໃຫ້ຝ່າຍນຶ່ງທຳການຕອບໂຕ້ໄດ້ ຖ້າຫາກອີກຝ່າຍນຶ່ງ ຖອນໂຕອອກຈາກຂໍ້ຕົກລົງໄປ ອີຣ່ານເຊັນຂໍ້ຕົກລົງກັບ 6 ປະເທດມະຫາອຳນາດຂອງໂລກ ຊຶ່ງລວມທັງສະຫະລັດແລະສະຫະພາບຢູໂຣບເພື່ອແລກປ່ຽນກັບການຍົກເລີກມາດຕະການລົງໂທດ ຕໍ່ເຕຫະຣ່ານ ສະຫະລັດໄດ້ຖອນໂຕອອກຈາກຂໍ້ຕົກລົງດັ່ງກ່າວ ໃນປີກາຍນີ້